alexandrainst/scandi-wiki huggingface dataset:
Rhamna

Mesothes er en slekt av små, vedborende biller.

Utseende 
Små, ovale, fint hårete, mørke borebiller. Antennene er sagtakkede.

Levevis

Utbredelse 
Slekten er utbredt i det østlige Sentral-Afrika (Kenya, Tanzania, Uganda, Rwanda), også i Vest-Afrika og Øst-Asia.

Systematisk inndeling  

 Ordenen biller, Coleoptera
 Underordenen Polyphaga
 Infraordenen Bostrichiformia
 Overfamilien bore- og hettebiller, Bostrichoidea
 Familien tyvbiller og borebiller, Ptinidae Latreille, 1802
 Underfamilien Mesocoelopodinae Mulsant & Rey, 1864
 Slekten Rhamna Peyerimhoff, 1913 
 Rhamna bremeri Español & Viñolas, 1995
 Rhamna espanyoli Viñolas, 2001
 Rhamna kinoshitai Sakai, 1993
 Rhamna mestreae Español & Viñolas, 1996
 Rhamna nigrita Viñolas, 2001
 Rhamna obscura Español, 1977
 Rhamna semen Peyerimhoff de Fontenelle, 1913
 Rhamna socotrana  Zahradník, 2015
 Rhamna vivesi Viñolas & Masó, 2005
 Rhamna wagneri Viñolas, 2001
 Rhamna yaeyamana Sakai, 1993
 Rhamna yelamosi Viñolas & Masó, 2005

Referanser

Kilder

Eksterne lenker 
 

Borebiller
Biller formelt beskrevet i 1913
Nepalanobium

Nepalanobium er en slekt av små, ofte vedborende biller. Disse artene utmerker seg ved å ha kamformede antenner.

Utseende 
Små (3-6 millimeter), avlange, gjerne matt brune borebiller. Kroppsformen er sylindrisk. Antennene er kamformede.

Levevis 
Artene borer i morken, død ved av løvtrær eller i sopp.

Utbredelse 
Arten er utbredt i Nepal.

Systematisk inndeling 

 Ordenen biller, Coleoptera
 Underordenen Polyphaga
 Infraordenen Bostrichiformia
 Overfamilien bore- og hettebiller, Bostrichoidea
 Familien tyvbiller og borebiller, Ptinidae Latreille, 1802
 Underfamilien kamborebiller, Ptilininae Shuckard, 1840
 Stammen Ptilinini
 Slekten Nepalanobium Sakai, 1983 
 Nepalanobium quadricostatum Sakai, 1983

Referanser

Eksterne lenker 

 

Borebiller
Biller formelt beskrevet i 1983
Nepals insekter
Niptus

Niptus er en slekt av tyvbiller og borebiller. Tidligere ble de regnet som en egen familie (Ptinidae). Disse billene kan treffes utendørs for eksempel i gamle fuglereir, men de er mest vanlig inne i hus der de spiser ulike slags lagrede varer. De kan gjøre noe skade, særlig dersom de kommer i kjøkkenskap og lignende. Disse artene stammer gjerne fra varme områder, men er i dag spredt over store deler av jorden.

Utseende 
Små biller, halvblanke, kroppen mer eller mindre kledt av skjell, kan ha en litt gyllen farge. Fargene er varierer fra gyllen gul til mørkere rødbrun. Den bakre delen av kroppen er rund, som gjør at billen blir noe edderkopplignende.

Ulikt de fleste andre tyvbiller og borebiller er antennene lange og perlekjede-formede. Brystskjoldet er mye smalere enn dekkvingene, som har tydelige skuldre. Beina virker ofte litt lange og derfor kan tyvbiller ligne på små edderkopper.

Det er ofte stor forskjell på kjønnene, hunnene er større og rundere enn hannene, og har kortere antenner.

Levevis 
Tyvbillene kan spise mange ulike matvarer, også tekstiler, men blir sjelden så tallrike at de gjør stor skade. Disse billene trives best i et fuktig miljø og treffes derfor oftere i fjøs og lagerbygninger enn i bolighus.

Messingtyvbillen (Niptus hololeucus) kan gjøre skade innendørs, men er mindre vanlig enn Ptinus-artene.

Systematisk inndeling 
Navnet er et anagram av Ptinus.

 Ordenen biller, Coleoptera
 Underordenen Polyphaga
 Infraordenen Bostrichiformia
 Overfamilien bore- og hettebiller, Bostrichoidea
 Familien tyvbiller og borebiller, Ptinidae
 Underfamilien tyvbiller, Ptininae
 Stammen Ptinini Latreille, 1802
 Slekten Niptus Boieldieu, 1856 
 Niptus abditus Brown, 1959
 Niptus absconditus Spilman, 1968
 Niptus abstrusus Spilman, 1968
 Niptus arcanus Aalbu & Andrews, 1992
 Niptus denserugosus Haupt, 1956
 Niptus giulianii Aalbu & Andrews, 1992
 messingtyvbille, Niptus hololeucus (Faldermann, 1835) - finnes i Norge
 Niptus neotomae Aalbu & Andrews, 1992
 Niptus rugosopunctatus Haupt, 1956
 Niptus sleeperi Aalbu & Andrews, 1992
 Niptus ventriculus LeConte, 1859

Referanser

Kilder 
 Silfverberg, H. 1992. Enumeratio Coleopterorum Fennoscandiae, Daniae et Baltiae (Liste over Nordens biller). Helsinki.

Eksterne lenker 
 

Borebiller
Biller formelt beskrevet i 1856
Trachelobrachys

Trachelobrachys er en slekt av små borebiller.

Utseende 
En liten, tettbygd, mørk borebille med kamformede antenner og brungule dekkvinger. Oversiden er tett og fint punktert, matt. Hodet er bredt rundet, fasettøynene ganske små. Antennene (i alle fall hos hannen) er kraftig kamformede med lange lameller på hver ledd, brune på farge. Pronotum er avrundet trapesformet med en fin midtfure. Dekkvingene er blekt brungule med mørke "skuldre", spriker litt bak og dekker ikke bakkroppsspissen.

Levevis 
Larvene utvikler seg i død ved.

Utbredelse 
Slekten er utbredt i Russland (Astrakhan) og Ukraina.

Systematisk inndeling 

 Ordenen biller, Coleoptera
 Underordenen Polyphaga
 Infraordenen Bostrichiformia
 Overfamilien bore- og hettebiller, Bostrichoidea
 Familien tyvbiller og borebiller, Ptinidae Latreille, 1802
 Underfamilien vedborebiller, Xyletininae Gistel, 1856
 Slekten Trachelobrachys Gemminger, 1870 
 Trachelobrachys kiesenwetteri (Morawitz, 1861)

Referanser

Eksterne lenker 
 Bilde av arten
 

Borebiller
Biller formelt beskrevet i 1861
Leptonetron

Leptonetron  er en slekt av treborende biller som bare omfatter én kjent art.

Utseende 
Ganske store, lange og slanke, sylindriske, brunlige biller. Dekkvingene er sterkt reduserte til små skjell som slett ikke dekker flygevingene eller den sylindriske bakkroppen. Antennene er forholdsvis korte og noe kjegleformede. Slekten kan kjennes på at begge kjønn har 12-leddete antenner, på at pronotum er langt og smalt og beina svært lange og tynne, føttene på bakbeina lenger enn leggene.

Levevis 
Disse billene borer like under barken på døde og døende trær.

Utbredelse 
Slekten er utbredt i Australia.

Systematisk inndeling 

 Ordenen biller, Coleoptera
 Underordenen Polyphaga
 Infraordenen Cucujiformia
 Overfamilien verftsbiller, Lymexyloidea
 Familien verftsbiller, Lymexylidae
 Underfamilien Atractocerinae - gjerne ført til Lymexylinae
 Slekten Leptonetron Lawrence, 2020
 Leptonetron victoriensis (Blackburn, 1891)

Kilder 
 Zahradník, J. og Chvála, M. 1991. Teknologisk forlags store bok om insekter. N.W. Damm. Om Runerisseren, side 300-301.

Eksterne lenker 
 
 Lymexylidae på Tree of Life: 
Ubestemt, trolig slekten Atractocerus: 

Biller forelt beskrevet i 1891
Australias insekter
Australymexylon

Australymexylon er en slekt av treborende biller. De kan kjennes på svært langstrakt kroppsform med korte antenner, vifteformede maksillepalper hos hannene og myke dekkvinger.

Utseende 
Middelsstore (gjerne ca. 10-15 millimeter), langstrakte, brunlige biller. Dekkvingene er myke. Det er ofte betydelig forskjell i størrelse og utseende mellom kjønnene, hunnene er størst og bredest. Også innen samme kjønn varierer de mye i størrelse. Det ytterste leddet på palpene er kraftig forstørret. Fasettøynene er store. Dekkvingene dekker hele bakkroppen.

Levevis 
Disse billene borer i ved.

Utbredelse 
Artene er kjent fra Australia.

Systematisk inndeling 

 Ordenen biller, Coleoptera
 Underordenen Polyphaga
 Infraordenen Cucujiformia
 Overfamilien verftsbiller, Lymexyloidea
 Familien verftsbiller, Lymexylidae
 Underfamilien Melittommatinae Wheeler, 1986
 Slekten Australymexylon Wheeler, 1986
 Australymexylon australe (Erichson, 1842)
 Australymexylon fuscipenne (Lea, 1912)

Referanser

Eksterne lenker 
 
 Lymexylidae på Tree of Life: 

Biller
Biller formelt beskrevet i 1986
Australias insekter
EM i volleyball for kvinner 2023

EM i volleyball for kvinner 2023 blir arrangert i Belgia, Estland, Italia og Tyskland fra 15. august til 3. september 2023. Dette er tredje gangen et europamesterskap i volleyball for kvinner blir arrangert i fire forskjellige land.

Kvalifisering

Kvalifiserte lag 
Vertsnasjonene Belgia, Estland, Italia og Tyskland var direktekvalifisert til mesterskapet i 2023. De åtte beste lagene i EM i 2021 var også direktekvalifisert til mesterskapet. Russland var opprinnelig direktekvalifisert til mesterskapet, etter å ha kommet på sjuendeplass i forrige mesterskap. 1. mars 2022 ble Russland og Hviterussland utestengt fra deltakelse i internasjonale volleyballmesterskap på ubestemt tid, som følge av den russiske invasjon av Ukraina i 2022.

Trekning
Trekningen av gruppene fant sted i Napoli 16. november 2022.

Seeding
Trekningen av gruppene foregikk på denne måten:
 Vertsnasjonene ble plassert i disse gruppene: Belgia i gruppe A, Italia i gruppe B, Tyskland i gruppe C og Estland i gruppe D.
 Første- og andreplassen fra forrige europamesterskap kunne ikke havne i samme gruppe, og ble plassert i forskjellige grupper.
 Vertsnasjonene kunne velge ett lag til å spille i deres gruppe.
 De resterende 16 langene ble seedet, basert på CEVs ranking.

Innledende runde

Gruppe A

Gruppe B

Gruppe C

Gruppe D

Se også 
 EM i volleyball for menn 2023

Referanser

Eksterne lenker 
 Offisiell nettside

EM i volleyball
Volleyball i 2023
Internasjonale mesterskap i 2023
Internasjonale mesterskap i Belgia
Internasjonale mesterskap i Estland
Internasjonale mesterskap i Italia
Internasjonale mesterskap i Tyskland
Sport i Belgia i 2023
Sport i Estland i 2023
Sport i Italia i 2023
Sport i Tyskland i 2023
Volleyball i Belgia
Volleyball i Estland
Volleyball i Italia
Volleyball i Tyskland
Lauvstad kraftverk

Lauvstad kraftverk er et vannkraftverk i Drangedal kommune i Vestfold og Telemark.

Det er et elvekraftverk som utnytter et fall på 102 meter i Holtanelva.

Installert effekt er 1,9 MW fra en peltonturbin. Årsproduksjon er 6,4 GWh.

Referanser

Kilder
 
 NVE vannkraftdatabase
 Fossberg Kraft

Småkraftverk i Vestfold og Telemark
Kraftverk i Drangedal
Kraftverk etablert i 2022
The Deep Purple

The Deep Purple har flere betydninger:

 The Deep Purple (1915)
 The Deep Purple (1920)
Kjølsdalen

Kjølsdalen er en bygd i Stad kommune i Vestland i Norge. Bygda ligger på nordsiden av Nordfjorden, 8 kilometer vest for bygden Stårheim og 12 kilometer øst for tettstedet Bryggja. Bygda er oppkalt etter Kjølsdalen, som den ligger i.

Historisk var Kjølsdalen en del av Davik kommune, og fra 1964 til 2020 en del av Eid kommune. Kjølsdalen kirke ligger i bygden.

Stad
Thomas S. Kleppe

Thomas Savig Kleppe (1919–2007) var en amerikansk politiker og forretningsmann av norsk opphav. Han var USAs innenriksminister under president Gerald Ford fra 1975 til 1977. Han tilhørte Det republikanske parti.

Liv og virke

Bakgrunn
Han var sønn av Lars Olson Kleppe, som hadde utvandret til Minnesota sammen med sin familie fra Kleppe på Jæren, og Hannah Savig, som var født i Iowa. Hennes slekt kom fra Risør.

Lars og Hannah Kleppe slo seg ned som farmere i Nord-Dakota, der Thomas vokste opp. Faren var også sjef for en kornsilo og drev utstrakt forretningsvirksomhet, som Thomas begynte å arbeide for etter endt skolegang.

Thomas S. Kleppe gikk lærerskolen i Valley City før han tjenestegjorde som warrant officer i United States Army under den andre verdenskrig, frem til 1946.

Yrkeskarriere
Han utmerket seg som baseballspiller i unge år, men avslo en proffkontrakt for å satse på en karriere i næringslivet. Han kom også med i flere frivillige organisasjoner. 

I 1946 ble han president for Gold Seal Company, et firma som produserte bonevoks. Under Kleppes lederskap utviklet det seg fra en lite selskap til å bli markedsførende innen sin sektor innen 1964.

Politisk arbeid 
Fra 1950 til 1954 var han borgermester i Nord-Dakotas delstatshovedstad Bismarck.

Kleppe var republikanernes kandidat til Senatet i 1960. Han utfordret en sittende senator, demokraten Quentin Burdick, og ble ikke valgt. I 1966 ble han valgt inn i Representantenes hus fra Nord-Dakotas 2. kongressdistrikt. Delstaten lå an til å miste sitt andre kongressdistrikt etter folketellingen i 1970, og Kleppe utfordret på nytt Burdick ved senatsvalget det året, uten større hell.

President Richard Nixon utnevnte i 1971 Kleppe til sjef for USAs føderale byrå for småbedrifter, som yter lån til gründere og småbedrifter. Han fortsatte i denne stillingen under president Gerald Ford.

Innenriksminister
President Ford tok i 1975 Kleppe inn i regjeringen som innenriksminister med ansvar for blant annet naturvern.

Kleppe måtte hanskes med delstatsmyndigheter og grunneierinteresser i New Mexico, som mente at det føderale loven som beskyttet villhester, vedtatt av Kongressen i 1971, var i strid med grunnloven. USAs høyesterett avgjorde i 1975, i saken «Kleppe mot New Mexico», at de føderale myndighetene var i sin rett til å gripe inn.

Kleppe fratrådte ved presidentskiftet i 1977 og gikk så tilbake til næringslivet. Han ble også del av lørerfakultetet på University of Wyoming.

Thomas Kleppe døde tidlig i 2007 som følge av Alzheimers sykdom.

Litteratur
 Daynes, Byron W.,  and Glen Sussman. White house politics and the environment: Franklin D. Roosevelt to George W. Bush (2010) pp 139–54.
 Fischman, Robert L., and Jeremiah I. Williamson. "The Story of Kleppe v. New Mexico: The Sagebrush Rebellion as Un-Cooperative Federalism." University of Colorado Law Review 83 (2011): 123+ online

Referanser 

USAs innenriksministre
Kongressrepresentanter fra Nord-Dakota
Forretningsfolk fra USA
Personer fra USA av norsk opphav
Personer fra Emmons County i Nord-Dakota
The Restless Sex

The Restless Sex er en amerikansk stumfilm fra 1920, regissert av Robert Z. Leonard og Leon D’Usseau.

Historien følger en ung kvinne som får store problemer med å velge mellom to menn: hennes tidligere barndomskjæreste, eller en kjekk kunst-student.

Skuespillere 
 Marion Davies som Steve
 Ralph Kellard som Jim Cleland
 Carlyle Blackwell som Oswald Grismer
 Charles Lane som John Cleland
 Corinne Barker som Helen Davis
 Stephen Carr
 Vivienne Osborne som Marie Cliff
 Etna Ross
 Robert Vivian som Chilsmer Grismer

Referanser

Eksterne lenker 

Stumfilmer fra USA
Filmer fra 1920
Graf Sylvains Rache

Graf Sylvains Rache er en tysk stumfilm fra 1920 regissert av Willy Grunwald.

Skuespillere 
 Curt Goetz som Sylvain
 Asta Nielsen som Madelaine
 Ernst Hofmann som Vicomte Emile
 Karl Platen som ean
 Mathilde Wieder som Lucie

Referanser

Eksterne lenker 

Tyske stumfilmer
Filmer fra 1920
The Revenge of Tarzan

The Revenge of Tarzan er en amerikansk stumfilm fra 1920, regissert av Harry Revier og George M. Merrick.

Handling 
Historien var basert på eventyret om Tarzan og kjæresten Jane, og denne gangen seiler de til Frankrike som svar på et rop om hjelp fra grevinne de Coude som blir forfulgt av broren Rokoff.

Skuespillere 
 Gene Pollar som Tarzan
 Karla Schramm som Jane
 Estelle Taylor
 Armand Cortes som Nikolas Rokoff
 Franklin B. Coates som Paul D'Arnot
 George Romain
 Walter Miller
 Louis Stern som Polawitch
 Betty Turner som Marie

Referanser

Eksterne lenker 

Stumfilmer fra USA
Filmer fra 1920
The Riddle: Woman

The Riddle: Woman er en amerikansk stumfilm fra 1920 regissert av Edward José.

Skuespillere 
 Geraldine Farrar som Lilla Gravert
 Montagu Love som Larz Olrik
 Adele Blood som Kristine
 William P. Carleton som Eric Helsingor
 Frank Losee som Sigurd Gravert
 Madge Bellamy som Marie Meyer
 Louis Stern som Isaac Meyer
 Philippe De Lacy

Referanser

Eksterne lenker 

Stumfilmer fra USA
Filmer fra 1920
Riders of the Dawn (1920)

Riders of the Dawn er en amerikansk stumfilm fra 1920, regissert av Jack Conway.

Handling 
En ung soldat kommer tilbake etter å ha deltatt i første verdenskrig, men han oppdager at hjemtraktene hans har blitt ødelagt på grunn av konflikter mellom hvete-bøndene i området og en korrupt advokat.

Skuespillere 
 Roy Stewart som Kurt Dorn
 Claire Adams som Lenore Anderson
 Joseph J. Dowling som Tom Anderson
 Robert McKim som Henry Neuman
 Marie Messinger som Kathleen
 Violet Schram som Olga
 Arthur Morrison som Olsen
 Marc B. Robbins som Chris Dorn
 Fred Starr som Nash
 Frank Brownlee som Glidden

Referanser

Eksterne lenker 

Stumfilmer fra USA
Filmer fra 1920
The Right of Way (1920)

The Right of Way er en amerikansk stumfilm fra 1920, regissert av John Francis Dillon.

Handling 
Den snobbete advokaten Charles Steele mister sin kone fordi han drikker for mye, samtidig som svogeren hans stikker av med penger som egentlig tilhører en av Steeles klienter.

På jakt etter tyven blir Steele angrepet, og etterlatt som død. Han blir reddet av et snilt ektepar, men han lider av hukommelsestap. Han begynner deretter et nytt liv og er lykkelig, frem til hukommelsen hans kommer tilbake.

Skuespillere 
 Bert Lytell som Charley Steele
 Gibson Gowland som Jo Portugais
 Leatrice Joy som Rosalie Eventurail
 Virginia Caldwell som Kathleen Stle
 Antrim Short som Billy Wantage
 Carmen Phillips som Paulette Du Bois
 Frank Currier
 Henry Harmon
 Larry Steers som Tom Fairing

Referanser

Eksterne lenker 

Stumfilmer fra USA
Filmer fra 1920
The Right to Love (1920)

The Right to Love er en amerikansk stumfilm fra 1920, regissert av George Fitzmaurice.

Handling 
Mens hun bor i Konstantinopel, blir kona til Sir Archibald Falkland tvunget til å leve sammen med ektemannens elskerinne: Lady Edith. Falkland planlegger å anklage sin kone for utroskap, og dermed tvinge henne til å samtykke til en skilsmisse.

En del av denne planen går ut på å sette henne i en kompromitterende situasjon sammen med prins Cerniwicz. Imidlertid kommer en gammel flamme av Lady Falkland, oberst Loring, snart til hennes forsvar.

Skuespillere 
 Mae Murray som Lady Falkland
 David Powell som Richard Loring
 Holmes Herbert som Lord Archibald Falkland
 Alma Tell som Lady Edith
 Frank Losee
 Macey Harlam som Stanislaus Cerniwicz
 Marcia Harris
 Lawrence Johnson

Referanser

Eksterne lenker 

Stumfilmer fra USA
Filmer fra 1920
Rio Grande (1920)

Rio Grande er en amerikansk stumfilm fra 1920, regissert av Edwin Carewe.

Handling 
Felipe Lopez er gift med Alice, en amerikaner. En dag tar Felipe med seg sin unge datter, Maria, og krysser grensen mellom USA og Mexico. Han etterlater seg Alice og deres adoptiv-sønn, Danny O'Neil, i Mexico. Mange år senere har Danny blitt medlem av Texas Ranger Division. Samtidig som Alice flykter over elven fra farens fiender, møtes Maria og Danny.

Men uten å kjenne igjen adoptiv-broren sin, inviterer hun David hjem til farens hacienda. Danny trosser mange farer for å delta på sammenkomsten. Senere, på sitt dødsleie, forteller Felipe til Maria, at Dannys fostermor faktisk er hennes egen mor.

Skuespillere 
 Rosemary Theby som Maria Inez
 Allan Sears som Danny O'Neil
 Georgie Stone
 Peaches Jackson
 Hector V. Sarno som Felipe Lopez
 Adele Farrington som Alice Lopez
 Arthur Edmund Carewe som Don Jose Alvarado
 Harry Duffield som O'Brien

Referanser

Eksterne lenker 

Stumfilmer fra USA
Filmer fra 1920
Risky Business (1920)

Risky Business er en amerikansk stumfilm fra 1920 regissert av Rollin S. Sturgeon og Harry B. Harris.

Handling 
Mrs. Fanshaw Renwick underholder overdådig selskaper i sitt store og elegante hjem. Sammen med henne bor de to døtrene hennes, Phillipa, en atten-åring, og hennes gifte søster Errica som har en affære med Ralli - en sør-amerikaner. Når kaptein Chantry dukker opp, forelsker Phillipa seg i ham. Men kapteinen er i virkeligheten en juvel-tyv, som i hemmelighet planlegger å stjele fru Renwicks verdisaker.

Skuespillere 
 Gladys Walton som Phillipa
 Lillian Lawrence som Mrs. Fanshaw Renwick
 Maude Wayne som Errica
 Nanine Wright
 Grant McKay som Roger
 Fred Malatesta som Ralli
 John Gough
 Louis Willoughby som Chantry
 Fred Andrews som Dr. Houghton

Referanser

Eksterne lenker 

Stumfilmer fra USA
Filmer fra 1920
The River’s End (film)

The River's End er en amerikansk stumfilm fra 1920, regissert av Victor Heerman og Marshall Neilan.

Handling 
I gull-feltene i det nord-vestlige Canada blir en mann feilaktig anklaget for en forbrytelse han aldri har begått. Men det blir etter hvert fastslått at mannen har en dobbeltgjenger som var den virkelige ansvarlige for ugjerningene.

Skuespillere 
 Lewis Stone som Derwent Conniston / John Keith
 Marjorie Daw som Mary Josephine
 Jane Novak som Miriam Kirkstone
 J. Barney Sherry som McDowell
 George Nichols som Kirkstone
 Charles West som Peter Kirkstone
 Togo Yamamoto som Shan Tung

Referanser

Eksterne lenker 

Stumfilmer fra USA
Filmer fra 1920
The Road of Ambition

The Road of Ambition er en amerikansk stumfilm fra 1920 regissert av William P.S. Earle.

Skuespillere 
 Conway Tearle som Bill Matthews
 Florence Dixon som Daphne Van Steer
 Gladden James som Philip Colt
 Florence Billings som May Larrabee
 Arthur Housman som Monty Newcomb
 Tom Brooke som Mr. Benson
 Tom McGuire som Mack
 Adolph Milar som Ole Olson

Referanser

Eksterne lenker 

Stumfilmer fra USA
Filmer fra 1920
The Road to Divorce

The Road to Divorce er en amerikansk stumfilm fra 1920, regissert av Phil Rosen.

Handling 
Mary Bird og Myron Sharpe er et nygift par, og de bor lykkelig i en liten by i New England frem til barna deres blir født. Men etter hvert blir Myron mer og mer misfornøyd ettersom Marys tid blir mer viet til barna hennes, enn til å gjøre seg attraktiv for ektemannen sin. Når Marys gamle venninne Pauline Dallas kommer på besøk, blir Myron snart tiltrukket av hennes elegante utseende.

Men kort tid senere blir Mary borte i en storm, mens hun er på båttur. I troen på at hans kone har druknet, innser Myron hvor dypt han virkelig elsker henne. Så når Mary blir reddet, blir ekteparet endelig forsonet.

Skuespillere 
 Mary MacLaren som Mary Bird
 William Ellingford som Nathan Bird
 Alberta Lee som Mrs. Bird
 Edward Peil Sr. som Dr. Shaw
 Eugenie Forde som Mehitable
 Gloria Holt som Jane
 Arthur Redden som Johnny
 Bonnie Hill som Pauline Dallas
 Ray Stecker
 Helen Davidge som Nora

Referanser

Eksterne lenker 

Stumfilmer fra USA
Filmer fra 1920
Ivar Vaksdal

Ivar Johannesen Vaksdal (1876–1957) var en norsk ingeniør og politiker (V).

Vaksdal var født i Samnanger. Han var utdannet ved Trondhjems Tekniske Læreanstalt og hadde også studieopphold i Tyskland og Sveits. Han drev så egen ingeniørvirksomhet forskjellige steder i landet, før han slo seg ned i Bergen i 1907.

Vaksdal så tidlig mulighetene for utbygging av Samnangervassdraget, og han kjøpte selv nedre del av vassdraget. Etter å ha fått Bergen kommune med på utbyggingen åpnet Frøland kraftverk i 1912. Vaksdal drev eget ingeniørselskap frem til 1916, da han fokuserte på stillingen som sjef for den kooperative smørfabrikk i Norge, med hovedsete i Bergen og avdelinger i Oslo og Bodø.

I 1914 ble Vaksdal valgt inn i styret i Bergen Lysverker, og fra 1919 til 1946 var han styreformann. Etter dannelsen av Bergenshalvøens kommunale kraftselskap ble Vaksdal styreformann også der, og han ble sittende i denne stillingen i 25 år. 

Politisk var han aktiv i Venstre og i avholdsbevegelsen. Vaksdal ble valgt inn i Bergen bystyre i 1914, og han var også i mange år i formannskapet. Han var varamann på Stortinget fra valgkretsen Bergen og møtte mens Johan Ludwig Mowinckel satt i regjering i 1922–1924, i 1933 og i 1933–1934, før Vaksdal ble valgt inn på fast plass i perioden 1937–1945.

Referanser 

Norske ingeniører
Stortingsrepresentanter fra Venstre
Stortingsrepresentanter for Bergen
Stortingsrepresentanter 1922–1924
Stortingsrepresentanter 1934–1936
Stortingsrepresentanter 1937–1945
Nordøsttyrkiske språk

Nordøsttyrkiske språk, også kalt sibirsk tyrkisk, er en underavdeling av de allminnelige tyrkiske språkene. Språkgruppen er  inndelt i nordlige språk (sakha og dolgansk) og sørlige språk. Den sørlige gruppen er igjen inndelt i fire undergrupper: sayansk, jenisejisk, tsjulymsk og gammeltyrkisk.

Referanser